
Për kalimin e objektit “Ish-Posta kufitare, tamarë”, nga ministria e brendshme, në pronësi të komunës kelmend, të qarkut të shkodrës, si dhe për një ndryshim në vendimin nr. 250, datë 24.4.2003 të këshillit të ministrave “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi ministrisë së rendit publik”

Në mbështetje të nenit 100 të Kushtetutës, të neneve 8, 10, 11 e 13 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, si dhe të neneve 3 shkronja “a”, 5 e 6 të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Kalimin e objektit “Ish-posta kufitare, Tamarë” nga Ministria e Brendshme, në pronësi të komunës Kelmend, të qarkut të Shkodrës, sipas formularit që i bashkëlidhet këtij vendimi.
2. Kjo pronë të hiqet nga lista e inventarit të pronave shtetërore, miratuar me vendimin nr. 250, datë 24.4.2003 të Këshillit të Ministrave.
3. Ngarkohen Ministri i Brendshëm, kryetari i komunës Kelmend dhe Kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë.

